אפל.די.אפ

אלן פינדה לינדו (באנגלית: Allan Pineda Lindo; נולד ב-28 בנובמבר 1974), הידוע בשם הבמה אפל.די.אפ (apl.de.ap), הוא ראפר, זמר ומפיק מוזיקלי פיליפיני-אמריקאי, הידוע בעיקר כחבר בלהקת ההיפ הופ זוכת פרס גראמי בלאק אייד פיז. אלן פינדה לינדו נולד בעיר אנג'לס סיטי, שבפמפנגה, הפיליפינים. פינדה עזב את משפחתו זמן קצר לאחר לידתו. אמו, כריסטינה פינדה, גידלה אותו ואת ששת אחיו הצעירים כאם חד-הורית. בילדותו, פינדה היה עושה טיול ג'יפים באורך שעה לבית הספר שלו ובחזרה ועזר למשפחתו להתקיים בחקלאות בטטות, תירס קנה סוכר ואורז. בגיל 14, הגיע לארצות הברית לטיפול בניסטגמוס, תנועה לא רצונית של העיניים. לאחר טיול בדיסנילנד, פינדה הביע את התעניינותו להישאר בארצות הברית. פינדה למד בבית הספר התיכון ג'ון מרשל שבלוס אנג'לס, שם הכיר את ויל.איי.אם. ההשפעות המוזיקליות של פינדה היו סטיבי וונדר, האיגלס, הביטלס, א טרייב קולד קווסט, דה לה סול, לידרס אוף דה ניו סקול ולהקת הרוק פולק הפיליפינית אסין. פינדה נחשף למוזיקת היפ הופ דרך ריקודי ברייקדאנס. בשנת 1988, כשהיה בכיתה ח', החל להופיע יחד עם ויל.איי.אם ברחבי לוס אנג'לס. בשנת 1992, הצמד הוחתם בחברת רות'לס רקורדס בניהולו של Eazy-E. יחד עם חבר אחר שלהם, דנטה סנטיאגו, הם הקימו את ההרכב "אטבן קלן" ו הקליטו את אלבום הבכורה שלהם, "Grass Roots", שלא יצא עקב פטירתו של מנהל חברת התקליטים Eazy-E. לאחר מותו של Eazy-E בשנת 1995, ההרכב אטבן קלן שינה את שמו ל-"בלאק אייד פודס", ולאחר מכן לבלאק אייד פיז, ודנטה סנטיאגו הוחלף בטאבו, וקוים היל הפכה לזמרת רקע של הלהקה. לאחר שהוחתמה הלהקה באינטרסקופ רקורדס, בשנת 1998, הוציאה את אלבום הבכורה שלה, "Behind the Front", שזכה לשבחים ממבקרי המוזיקה. בנובמבר 2001, החלה העבודה על אלבום האולפן השלישי של ההרכב, "Elephunk". הפקת האלבום החלה ב-2 בנובמבר 2001, והוא יצא לאור בשנת 2003. בזמן הקלטת האלבום, רק אפל.די.אפ, ויל.איי.אם וטאבו היו אמורים להופיע באלבום. במהלך ההפקה של הסינגל השני מתוך האלבום, "Shut Up", הם הבינו שקול נשי יעבוד טוב עם השיר. הם פנו לסולנית הפוסיקט דולז ניקול שרזינגר להתארח בסינגל, אך היא נאלצה לסרב כייוון שכבר הוחתמה על חוזה עם "Eden's Crush". חבר הלהקה לשעבר דנטה סנטיאגו הציג את הזמרת פרגי בפני ויל.איי.אם, שהתרשם מיכולותיה הקוליים, ובסופו של דבר פרגי הפכה לחברה קבועה בלהקה ותצלומה הודפס על עטיפת האלבום. האלבום הגיע למקום ה-14 במצעד הבילבורד 200, ולמקום ה-3 במצעד האלבומים הבריטי, ואף מכל למעלה מ-1.6 מיליון עותקים בבריטניה ו-8.5 מיליון עותקים ברחבי העולם. ביוני 2005, הוציאה הלהקה את אלבומה הרביעי, "Monkey Business", שקיבל את תואר הפלטינה המשולשת מאיגוד תעשיית ההקלטות האמריקאי ונמכר ביותר מ-10 מיליון עותקים ברחבי העולם. רצועות האלבום זיכו את הלהקה בארבע מועמדויות לפרסי גראמי ואף זכייה בקטגוריית ביצוע הראפ הטוב ביותר, על שירם "Don't Phunk With My Heart". ביוני 2009, הוציאה הלהקה את אלבום האולפן החמישי שלה, "The E.N.D.", שכלל את הסינגלים "Boom Boom Pow",‏ "Imma Be" ו-"I Gotta Feeling", שהגיעו למקום הראשון במצעד הבילבורד הוט 100. בשנת 2011, הוציא את פרויקט הסולו הראשון שלו, המיקסטייפ "It's Me Applebees". ערך מורחב – בלאק אייד פיז 2011: It's Me Applebees 2012: "We Can Be Anything" 2012: "Fly" 2013: "Going Out" 2015: "Be" (בשיתוף הוני קוקיין וג'סיקה ריינוסו) מדיה וקבצים בנושא אפל.די.אפ בוויקישיתוף אתר האינטרנט הרשמי של אפל.די.אפ אתר האינטרנט הרשמי של אפל.די.אפ אפל.די.אפ, ברשת החברתית אקס (טוויטר) אפל.די.אפ, ברשת החברתית אינסטגרם אפל.די.אפ, במסד הנתונים הקולנועיים IMDb (באנגלית) אפל.די.אפ, באתר AllMusic (באנגלית) אפל.די.אפ, באתר MusicBrainz (באנגלית) אפל.די.אפ, באתר Yandex.Music (ברוסית) אפל.די.אפ, באתר Discogs (באנגלית) אפל.די.אפ, באתר Songkick (באנגלית) אפל.די.אפ, באתר בילבורד (באנגלית) de Castro, Cynthia (25 בנובמבר 2008). "The Apl That Gave Back to the Tree". Asian Journal. אורכב מ-המקור ב-9 ביוני 2012. נבדק ב-28 בנובמבר 2009. {{cite web}}: (עזרה) "The Black Eyed Peas show support for Dodgers in advance of National League Division Series" (הודעה לעיתונות). Major League Baseball. 7 באוקטובר 2009. נבדק ב-28 בנובמבר 2009. {{cite press release}}: (עזרה) "Black Eyed Peas - Elephunk". Amazon.com. נבדק ב-2017-03-02. "Big Builder - Home Building Industry News and Archive Information - Builder Magazine". Bigbuilderonline.com. 2012-02-03. נבדק ב-2012-03-02. "Black Eyed Peas set downloads record". BBC News. 21 ביוני 2010. {{cite news}}: (עזרה)